Branko Radivojevič

Branko Radivojevič (* 24. november 1980, Piešťany) je bývalý slovenský hokejový útočník.

 Detstvo 
Jeho otec Matija Radivojević pochádza zo Srbska, je pôvodným povolaním tesár a na Slovensko prišiel s juhoslovanskou firmou, ktorá stavala hotely v Trenčianskych Tepliciach a Piešťanoch. Svojmu synovi na Vianoce venoval hokejku, spočiatku hrával s tenisovou loptičkou. Rozpoznal jeho talent a oslovil suseda v paneláku, ktorý bol trénerom hokejovej prípravky Dukly Trenčín, či môže syna prihlásiť. Keď mal približne 7 rokov, požiadal jeho otec vtedajšieho trénera A-mužstva Júliusa Šuplera, či si môže pokorčuľovať s jeho hráčmi, ten súhlasil.

 Klubový hokej 
Od osemnástich rokov hrával v Severnej Amerike. Počnúc sezónou 1998/99 pôsobil tri roky v kanadskej juniorskej súťaži OHL. V roku 1999 si ho vybral klub Colorado Avalanche v úvodnom drafte NHL v treťom kole ako 93. hráča v poradí. Colorado mu však neponúklo zmluvu, v roku 2001 uzavrel kontrakt s Phoenix Coyotes. Väčšinu sezóny 2001/02 síce pôsobil na farme v AHL (Springfield Falcons), ale odohral aj 18 zápasov za Phoenix. Nasledujúcu sezónu už bol stabilným hráčom mužstva. V priebehu ročníka 2003/04 ho vedenie vymenilo do Philadelphie Flyers, kde si prvýkrát zahral play-off o Stanley Cup. 

Počas lockoutu v NHL v sezóne 2004/05 hral v českej hokejovej extralige za Vsetín a vo švédskej Elitserien (Lulea HF). V sezóne 2005/06 pôsobil opäť vo Philadelphii a mal ročný príjem 551 760 dolárov. Pred ročníkom 2006/07 prestúpil do mužstva Minnesota Wild, kde hrával s ďalšími slovenskými hokejistami Mariánom Gáboríkom a Pavlom Demitrom.

7. júna 2008 podpísal zmluvu s klubom KHL Spartak Moskva. So Štefanom Ružičkom vytvoril produktívnu dvojicu, v základnej časti dosiahol 17 gólov a 28 asistencií, ďalší rok 18 gólov a 37 asistencií. Mužstvu sa však ani raz nepodarilo prebojovať do play-off. Po tretej sezóne prestúpil do ďalšieho klubu KHL Atlant Mytišči, mužstvo dosiahlo play-off. V ročníku 2012/13 hrával opäť za Spartak Moskva, bol kapitánom, klub dosiahol v Západnej konferencii predposledné 13. miesto a hralo novovytvorený Pohár nádeje, ten Radivojevič nazval omylom, ktorý treba zrušiť.
 V sezóne 2013/14 hral za Neftechimik Nižnekamsk. Koncom októbra s ním vedenie ukončilo spoluprácu, následne sa dohodol s HC Slovan Bratislava. V sezóne 2015/16 získal s klubom Bílí Tygři Liberec český majstrovský titul. V sezóne 2016/17 sa bude znova snažiť o český titul ako kapitán klubu Bílí Tygři Liberec.

Údaje aktuálne k 23.4.2018.http://www.eliteprospects.com/player.php?player=5676 http://www.hokejportal.net/?q=statistiky/statistika/43/all/playoff

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/-1995/96 Dukla Trenčín 18  SE 18 4523325574+531996/97  Dukla Trenčín 18  SE 185341387956+511997/98  Dukla Trenčín 20  SE 20 5230316150+51 Dukla Trenčín  SE1000001998/99  Belleville Bulls  OHL68203858612171724181999/00  Belleville Bulls  OHL 5923497286165813322000/01  Belleville Bulls  OHL]613470104771061016182001/02  Springfield Falcons  AHL6218213964-2 Phoenix Coyotes NHL184264+110002-1 2002/03  Phoenix Coyotes  NHL7912152763-2 2003/04  Phoenix Coyotes  NHL 539142336-5 Philadelphia Flyers NHL241893601811232-12004/05  Vsetínská hokejová ČE3171118114+4 Luleå HF  Elitserien1065118+3400044-4 2005/06  Philadelphia Flyers   NHL64861444-651010-1 2006/07  Minnesota Wild  NHL8211132421-950002-1 2007/08  Minnesota Wild   NHL737101748-142008/09  Spartak Moskva  KHL4917284586+112009/10  Spartak Moskva  KHL56183755115+72010/11  Spartak Moskva  KHL547233051+72011/12  Atlant Mytišči  KHL437202724+41252710+22012/13  Spartak Moskva  KHL504172123-102013/14  Neftechimik Nižnekamsk  KHL142132-6  HC Slovan Bratislava  KHL3135822-22014/15Dukla TrenčínSE12651107Bílí Tygři LiberecČE376152136 -92015/16Bílí Tygři LiberecČE5115264171251451217692016/17Bílí Tygři LiberecČE52924332021646101012017/18Dukla TrenčínSE45162945492416881636

 Reprezentácia 
Branko Radivojevič reprezentoval na MS 2003, kde pomohol vybojovať bronzovú medailu. Zúčastnil sa aj Svetového pohára 2004 (8. miesto), MS 2007 (6. miesto), MS 2009 (10. miesto), ZOH 2010 (4. miesto), MS 2011 (10. miesto). 

Na MS 2012 strelil dva góly v zápase s Francúzskom, ktorý posunul Slovensko do štvrťfinále. Po prekvapivých víťazstvách nad Kanadou a Českom sa Slovensko prebojovalo až do finále, v ktorom prehralo s Ruskom. Radivojevič, ktorý na predošlých šampionátoch vynikal najmä dôraznosťou v osobných súbojoch a v hre pri mantineli, bol druhým najproduktívnejším hráčom svojho mužstva, keď zaznamenal 4 góly a 4 asistencie. Spolu odohral za Slovensko 124 zápasov, strelil 21 gólov. Nosí dres číslo 92.

 Štatistika na významných podujatiach 
 Podujatie  Z  G  A  B TM+/-MiestoMS 20 20007000409. MS 20039213833.SP 200440112-48.MS 20077213606.MS 200930114010.ZOH 201070006-14.MS 201160116-110.MS 2012104482+52.MS 201383252+28.ZOH 201440000 -111.

(štatistické údaje sú k dátumu 7. máj 2016)

 Rodina 
S manželkou Jankou majú synov: Luka (* 3. január 2007) a Matiju (* 8. marec 2011).

 Referencie 

 Externé odkazy 




Kategória:Slovenskí hokejisti
Kategória:Slovenskí hokejoví útočníci
Kategória:Hráči Dukly Trenčín
Kategória:Hráči Phoenix Coyotes
Kategória:Hráči Philadelphia Flyers
Kategória:Hráči Minnesota Wild
Kategória:Hráči Springfield Falcons
Kategória:Hráči HC Vsetín
Kategória:Hráči Luleå HF
Kategória:Hráči Atlant Mytišči
Kategória:Hokejisti Spartaku Moskva
Kategória:Hráči Neftechimik Nižnekamsk
Kategória:Hráči HC Slovan Bratislava
Kategória:Slovenskí hokejisti draftovaní NHL
Kategória:Hokejisti draftovaní klubom Colorado Avalanche
Kategória:Účastníci MS v hokeji 2003
Kategória:Účastníci MS v hokeji 2007
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Účastníci MS v hokeji 2013
Kategória:Slovenské osobnosti srbského pôvodu
Kategória:Osobnosti z Piešťan
Kategória:Držitelia Medaily prezidenta Slovenskej republiky